Aproape 50 de focare noi de pestă porcină africană, depistate în ultima săptămână. Județele afectate.
În ultima săptămână au fost depistate 46 de noi focare de pestă porcină africană, anunţă Autoritatea Naţională Sanitară Veterinară şi pentru Siguranţa Alimentelor (ANSVSA).
Conform ANSVSA, au fost identificate, în perioada 16-22 septembrie, câte 7 focare în judeţele Buzău, Ialomiţa şi Satu Mare, 4 în Olt, 3 în Teleorman.Câte două în Bistriţa-Năsăud, Brăila, Braşov, Hunedoara, Maramureş, Sălaj, Vrancea şi câte unul în Călăraşi, Dâmboviţa, Dolj şi Vâlcea.În acelaşi interval au fost stinse 37 de focare.Astfel, joi erau active un număr de 620 de focare pestă porcină africană, fiind afectate un număr de 319.008 porcine.De asemenea, în ultima săptămână au fost depistate 8 cazuri noi de PPA la mistreţ, 3 în Satu Mare şi câte unul în Buzău, Cluj, Ilfov, Maramureş şi Vaslui.